9.  การจัดการ

  9.1 โครงสร้างการจัดการ บริษัท เอเซียไฟเบอร์ จำกัด (มหาชน) ณ 30 มิถุนายน 2549

  อำนาจหน้าที่ของกรรมการบริษัท

(1) กำหนดการจัดองค์การและหน้าที่การงานของบริษัท

(2) กำหนดนโยบายกิจการค้า

(3) พิจารณาอนุมัติระเบียบการและสัญญาที่สำคัญ

(4) แต่งตั้งถอดถอนพนักงานชั้นสูง

(5) พิจารณากำหนดงบประมาณต่าง ๆ

(6) การลงทุนในบริษัทอื่น การกู้เงินจากธนาคาร สถาบันการเงิน บริษัทหรือบุคคลใด ๆ

(7) การเสนอให้จัดสรรกำไร

(8) การเสนอให้เพิ่มหรือลดทุน

(9) การตกลงซื้อ ขาย จำนำ จำนอง และให้เช่าสังหาริมทรัพย์ และอสังหาริมทรัพย์ของบริษัท

(10) การวินิจฉัยกิจการสำคัญอื่น ๆ

อำนาจหน้าที่ของคณะกรรมการตรวจสอบ

(1) ดูแลให้บริษัทมีการรายงานทางการเงินอย่างถูกต้อง และเพียงพอ

(2) ดูแลให้บริษัทมีระบบการควบคุมภายใน และการตรวจสอบภายในที่เหมาะสมและมีประสิทธิภาพ

(3) ดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

(4) พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

(5) ดูแลการเปิดเผยข้อมูลบริษัท ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ ให้มีความถูกต้องและครบถ้วน

(6) จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

(7) ปฏิบัติการอื่นใด
    ตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

อำนาจหน้าที่ของคณะกรรมการบริหาร

(1) ดำเนินกิจการตามนโยบายและวัตถุประสงค์ของบริษัทภายใต้การควบคุมของคณะกรรมการ

(รายละเอียดของคณะกรรมการบริษัท คณะกรรมการตรวจสอบ คณะกรรมการบริหาร
ดูจากเอกสารแนบ 1)

การประชุมคณะกรรมการบริษัทฯ 

ตามข้อบังคับของบริษัท ระบุให้มีการประชุมคณะกรรมการ 1 ครั้งในทุกงวด 3 เดือน
และประชุมคณะกรรมการบริหารเดือนละครั้ง ซึ่งในปี 2548/2549
มีการประชุมคณะกรรมการตามวาระรวมทั้งสิ้น 5 ครั้ง และคณะกรรมการบริหารตามวาระทั้งสิ้น 8
ครั้ง ซึ่งการประชุมแต่ละครั้งใช้เวลาประมาณ 2 ชม.
โดยทั่วไปการประชุมจัดที่สำนักงานใหญ่ของบริษัทฯ

คณะกรรมการตรวจสอบมีการประชุมอย่างสม่ำเสมอและรายงานผลการปฏิบัติงานต่อคณะกรรมการบริษัทฯ
ซึ่งในปี 2548/2549 มีการประชุมตามวาระรวมทั้งสิ้น 4 ครั้ง

จำนวนครั้งที่กรรมการแต่ละรายเข้าประชุมในรอบปีที่ผ่านมา ดูในหัวข้อ 9.3 ค่าตอบแทนผู้บริหาร

  9.2 การสรรหากรรมการและผู้บริหาร

  ตามข้อบังคับของบริษัท คณะกรรมการบริษัทจะต้องประกอบด้วยกรรมการจำนวนไม่น้อยกว่า 5 คน
  และไม่เกิน 28 คน และกรรมการไม่น้อยกว่ากึ่งหนึ่งของทั้งหมดจะต้องมีถิ่นที่อยู่ในประเทศไทย
  โดยให้ที่ประชุมผู้ถือหุ้นเลือกตั้งกรรมการตามหลักเกณฑ์ดังนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียว
    หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

  อนึ่ง
  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
  3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
  และมีหุ้นนับรวมกันไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

  สำหรับกรรมการตรวจสอบของบริษัทฯ เป็นกรรมการที่มีคุณสมบัติตามนิยามกรรมการอิสระ
  ซึ่งเป็นไปตามแนวปฏิบัติที่ดีของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์ กล่าวคือ

1.  ไม่ถือหุ้นเกิน 5% ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ บริษัทร่วม
    หรือ ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2.  ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ ผู้สอบบัญชี ที่ปรึกษากฎหมาย หรือบริษัทในเครือ บริษัทร่วม
    หรือเป็นบุคคลที่อาจมีความขัดแย้ง
    โดยต้องไม่มีผลประโยชน์หรือส่วนได้ส่วนเสียในลักษณะดังกล่าวมาแล้วเป็นเวลาไม่น้อยกว่า 1
    ปี

3.  ไม่มีความสัมพันธ์ทางธุรกิจ ไม่มีผลประโยชน์หรือส่วนได้ส่วนเสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัท บริษัทในเครือ บริษัทร่วม
    หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

4.  ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ บริษัทร่วม
    หรือบุคคลที่อาจมีความขัดแย้ง
    และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

  9.3 ค่าตอบแทนผู้บริหาร

  ค่าตอบแทนกรรมการ ซึ่งอยู่ในรูปของค่าเบี้ยประชุม รวมทั้งสิ้น 1,034,400 บาท
  แยกเป็นค่าเบี้ยประชุมของคณะกรรมการตรวจสอบ 150,000 บาท
  โดยค่าตอบแทนกรรมการรายบุคคลและการเข้าร่วมประชุมมีรายละเอียดในตารางท้ายข้อนี้

สำหรับผู้บริหาร 5 ท่าน ได้รับค่าตอบแทนในรูปของเงินเดือนและโบนัส รวมทั้งสิ้น 6,895,836
บาท

ทั้งนี้ บริษัทไม่มีค่าตอบแทนอื่น ๆ

ตารางค่าตอบแทนกรรมการและการเข้าร่วมประชุม ในรอบปี 2548/2549

+-----------------+-----------------+-------+-------+-------+---+-------+
| ชื่อ-สกุล          | ตำแหน่ง          | การเ  |       |       |   |       |
|                 |                 | ข้าร่วม |       |       |   |       |
|                 |                 | ประชุม |       |       |   |       |
|                 |                 | /     |       |       |   |       |
|                 |                 | การ   |       |       |   |       |
|                 |                 | ประชุม |       |       |   |       |
|                 |                 | ทั้งหมด |       |       |   |       |
|                 |                 | (ครั้ง) |       |       |   |       |
+-----------------+-----------------+-------+-------+-------+---+-------+
|                 |                 | การ   | การ   | การ   |   | ค่าตอบ |
|                 |                 | ประชุม | ประชุม | ประชุม |   | แทนกร |
|                 |                 |       |       |       |   | รมการ |
|                 |                 | คณะก  | คณะกร | คณ    |   |       |
|                 |                 | รรมกา | รมการ | ะกรรม |   |       |
|                 |                 | รบริษัท | บริหาร | การตร |   |       |
|                 |                 |       |       | วจสอบ |   |       |
+-----------------+-----------------+-------+-------+-------+---+-------+
| 1.  นายพิพัฒน์     | ประธานกรรมการ   | 3/5   | 5/8   | -     |   | 13    |
|     ศิริเกียรติสูง   |                 |       |       |       |   | 2,000 |
+-----------------+-----------------+-------+-------+-------+---+-------+
| 2.  นายนำชัย     | ร               | 4/5   | 7/8   | -     |   | 9     |
|     นำชัยศิริ      | องประธานกรรมการ |       |       |       |   | 2,400 |
+-----------------+-----------------+-------+-------+-------+---+-------+
| 3.  นายเจน      | กรรม            | 5/5   | 7/8   | -     |   | 5     |
|     นำชัยศิริ      | การและผู้จัดการใหญ่ |       |       |       |   | 2,800 |
+-----------------+-----------------+-------+-------+-------+---+-------+
| 4.  นายพีระ      | กรรมการ         | 5/5   | 8/8   | -     |   | 5     |
|     ศิริเกียรติสูง   | และรองผู้จัดการใหญ่ |       |       |       |   | 2,800 |
+-----------------+-----------------+-------+-------+-------+---+-------+
| 5.  นายวีระ      | กรรมการ         | 5/5   | 8/8   | -     |   | 5     |
|     ศิริเกียรติสูง   | และผู้จัดการโรงงาน |       |       |       |   | 2,800 |
+-----------------+-----------------+-------+-------+-------+---+-------+
| 6.  นายมงคล     | กรรมการบริหาร    | 3/5   | 5/8   | -     |   | 5     |
|     มังกรกนก     |                 |       |       |       |   | 2,800 |
+-----------------+-----------------+-------+-------+-------+---+-------+
| 7.  นายวิฑูรย์     | กรรมการบริหาร    | 5/5   | 8/8   | -     |   | 5     |
|     ศิริเกียรติสูง   |                 |       |       |       |   | 2,800 |
+-----------------+-----------------+-------+-------+-------+---+-------+
| 8.  ดร.ยอดยิ่ง    | กรรมการบริหาร    | 0/5   | 0/8   | -     |   | 5     |
|     เอื้อวัฒนสกุล   |                 |       |       |       |   | 2,800 |
+-----------------+-----------------+-------+-------+-------+---+-------+
| 9.  นายแจง      | กรรมการบริหาร    | 2/5   | 6/8   | -     |   | 5     |
|     ทองไทย      |                 |       |       |       |   | 2,800 |
+-----------------+-----------------+-------+-------+-------+---+-------+
| 10. นายนิพนธ์     | กรรมการบริหาร    | 2/5   | 5/8   | -     |   | 5     |
|     ลีละศิธร      |                 |       |       |       |   | 2,800 |
+-----------------+-----------------+-------+-------+-------+---+-------+
| 11. นางจินตนา    | กรรมการบริหาร    | 4/5   | 8/8   | -     |   | 5     |
|     ธนทวี        |                 |       |       |       |   | 2,800 |
+-----------------+-----------------+-------+-------+-------+---+-------+
| 12. นายวิเชียร    | กรรมการอิสระ,    | 2/5   | -     | 4/4   |   | 10    |
|     เตชะไพบูลย์   |                 |       |       |       |   | 6,400 |
|                 | ประธานคณ        |       |       |       |   |       |
|                 | ะกรรมการตรวจสอบ |       |       |       |   |       |
+-----------------+-----------------+-------+-------+-------+---+-------+
| 13. นายสมศักดิ์    | กรรมการอิสระ,    | 3/5   | -     | 4/4   |   | 6     |
|     ภัณธนเกษม    |                 |       |       |       |   | 6,400 |
|                 | กรรมการตรวจสอบ  |       |       |       |   |       |
+-----------------+-----------------+-------+-------+-------+---+-------+
| 14. นายสถาพร    | กรรมการอิสระ,    | 3/5   | -     | 2/4   |   | 4     |
|     โคธีรานุรักษ์   |                 |       |       |       |   | 6,400 |
|                 | กรรมการตรวจสอบ  |       |       |       |   |       |
+-----------------+-----------------+-------+-------+-------+---+-------+
| 15. นายธีระวัฒน์   | กรรมการ         | 2/5   | -     | -     |   | 2     |
|     เตชะพงศ์วรชัย |                 |       |       |       |   | 6,400 |
+-----------------+-----------------+-------+-------+-------+---+-------+
| 16. นายธเนศ     | กรรมการ         | 4/5   | -     | -     |   | 2     |
|     คูวินิชกุล      |                 |       |       |       |   | 6,400 |
+-----------------+-----------------+-------+-------+-------+---+-------+
| 17. นายมนตรี     | กรรมการ         | 5/5   | -     | -     |   | 2     |
|     มังกรกนก     |                 |       |       |       |   | 6,400 |
+-----------------+-----------------+-------+-------+-------+---+-------+
| 18. นายธีระ      | กรรมการ         | 4/5   | -     | -     |   | 2     |
|     ศิริเกียรติสูง   |                 |       |       |       |   | 6,400 |
+-----------------+-----------------+-------+-------+-------+---+-------+

  9.4 การกำกับดูแลกิจการ

  บริษัทสามารถปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
  รวมทั้งเงื่อนไขและระเบียบต่างๆ ที่เป็นไปตามแนวทางของตลาดหลักทรัพย์แห่ปงระเทศไทย
  และไม่ปรากฎว่าคณะกรรมการบริษัทกระทำการที่ขัดต่อระเบียบของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์แต่อย่างใด
  และดำเนินธุรกิจของบริษัทให้มีความสอดคล้องกับหลักการกำกับดูแลกิจการที่ดี
  ที่เสนอโดยตลาดหลักทรัพย์แห่งประเทศไทย ดังนี้

1. นโยบายเกี่ยวกับการกำกับดูแลกิจการ

คณะกรรมการบริษัท
ได้กำหนดนโยบายเกี่ยวกับการกำกับดูแลกิจการเพื่อเพิ่มความโปร่งใสและเพิ่มความเชื่อมั่นให้แก่ผู้ถือหุ้น
ผู้ลงทุนและผู้เกี่ยวข้องทุกฝ่าย คณะกรรมการบริษัทมีความมุ่งมั่นที่จะปฏิบัติตามหลักการดังนี้

1.  ปฏิบัติต่อผู้ถือหุ้นและผู้มีส่วนได้ส่วนเสียอย่าง เป็นธรรม

2.  ดำเนินงานเป็นไปด้วยความโปร่งใส สามารถตรวจสอบได้
    เปิดเผยข้อมูลอย่างเพียงพอแก่ผู้ที่เกี่ยวข้อง

3.  สนับสนุนให้ผู้บริหารและพนักงานปฏิบัติงานอย่างมีจริยธรรมในการประกอบธุรกิจอย่างถูกต้องและชอบธรรม

  2. สิทธิของผู้ถือหุ้น

  คณะกรรมการบริษัทตระหนักถึงหน้าที่ในการดูแลผลประโยชน์ของผู้ถือหุ้นทั้งรายใหญ่และรายย่อยตามสิทธิอย่างเท่าเทียมกัน
  นอกจากนี้ผู้ถือหุ้นยังสามารถใช้สิทธิในการดูแลรักษาผลประโยชน์ของตนโดยการแสดงความเห็น
  ให้ข้อเสนอแนะและออกเสียงลงมติในที่ประชุมผู้ถือหุ้น
  ใช้สิทธิร่วมตัดสินใจในการเปลี่ยนแปลงที่สำคัญต่าง ๆ
  ตลอดจนการได้รับการเปิดเผยข้อมูลข่าวสารอย่างถูกต้อง ครบถ้วน เท่าเทียม ทั่วถึง
  โปร่งใสและสามารถตรวจสอบได้

3.  สิทธิของผู้มีส่วนได้เสีย

  บริษัทให้ความสำคัญต่อสิทธิของผู้มีส่วนได้ส่วนเสียทุกกลุ่มที่เกี่ยวข้อง ได้แก่

  พนักงานบริษัท :
  ฝึกอบรมพัฒนาให้เจริญก้าวหน้าไปพร้อมกับบริษัทด้วยบรรยากาศและสภาพการทำงานที่มั่นคง
  ปลอดภัย ดูแลให้ได้รับผลตอบแทน สวัสดิการ
  ที่เหมาะสมเป็นธรรมและเสริมสร้างสัมพันธภาพอันดีต่อกัน

  คู่ค้า เจ้าหนี้ คู่แข่งขัน : ให้การปฏิบัติที่เป็นธรรม เช่น
  การปฏิบัติตามเงื่อนไขและข้อกำหนดของสัญญา การไม่เอาเปรียบทางการค้า
  ไม่หาประโยชน์โดยการใช้ข้อมูลเท็จหรือปกปิดข้อความจริง
  ไม่ใช้วิธีการที่ไม่สุจริตเพื่อทำลายคู่แข่งขัน

  ลูกค้า : บริษัทมุ่งผลิตสินค้าและให้บริการที่มีคุณภาพ
  โดยจำหน่ายในราคาที่เหมาะสมด้วยความรับผิดชอบและคำนึงถึงการสร้างความพึงพอใจให้แก่ลูกค้าเป็นสำคัญ

  ผู้สอบบัญชี : บริษัทให้ความร่วมมือกับผู้สอบบัญชีในการเปิดเผยข้อมูลต่าง ๆ ที่ถูกต้องและโปร่งใส

  หน่วยงานของรัฐ : บริษัทมุ่งมั่นปฏิบัติตามกฎหมาย กฎระเบียบและข้อกำหนดต่าง ๆ
  ของทางราชการ รวมทั้งการให้ความร่วมมือที่ดีกับหน่วยงานของรัฐ

  ชุมชน สังคม ประเทศชาติ :
  ดำเนินธุรกิจโดยการเป็นพลเมืองดีที่คำนึงถึงหน้าที่และความรับผิดชอบต่อชุมชน สังคม
  และประเทศชาติ
  ให้ความสำคัญต่อสิ่งแวดล้อมด้วยการควบคุมป้องกันมลภาวะsและปรับปรุงสิ่งแวดล้อมอย่างจริงจังและต่อเนื่อง

4.  การประชุมผู้ถือหุ้น

  บริษัทกำหนดให้มีการประชุมผู้ถือหุ้นอย่างถูกต้องตามกฎหมายและเป็นไปตามหลักเกณฑ์ของตลาดหลักทรัพย์แห่งประเทศไทย
  ในปี 2548 บริษัทมีการประชุมผู้ถือหุ้นทั้งหมด 1 ครั้ง เป็นการประชุมสามัญประจำปี 2548
  เพื่อพิจารณา และออกเสียงในกิจการ และกิจกรรมต่าง ๆ ของบริษัทตามที่กฎหมายกำหนด
  สำหรับการจัดประชุมผู้ถือหุ้น
  คณะกรรมการบริษัทตระหนักถึงสิทธิของผู้ถือหุ้นในการได้รับข้อมูลของบริษัทที่ถูกต้องเพียงพอ
  ทันเวลา และเท่าเทียมกัน เพื่อประกอบการตัดสินใจในการประชุมผู้ถือหุ้น

5.  ภาวะผู้นำและวิสัยทัศน์

  บริษัทได้กำหนดพันธกิจ เพื่อเป็นแนวทางในการพัฒนาธุรกิจไว้ ดังนี้

  “สร้างสรรค์คุณค่าวันนี้ เพื่ออนาคตที่ดีกว่า ด้วยการพัฒนาผลิตภัณฑ์ให้เป็นเลิศ
  และยึดหลักธรรมาภิบาล”

6.  ความขัดแย้งทางผลประโยชน์

  บริษัทมีการดูแลและป้องกันมิให้เกิดความขัดแย้งทางผลประโยชน์
  โดยใช้หลักเกณฑ์และขั้นตอนในการพิจารณาอนุมัติรายการระหว่างบริษัทกับบุคคลที่เกี่ยวข้องกัน
  อย่างรอบคอบ ด้วยความซื่อสัตย์ สุจริต อย่างมีเหตุผล เป็นอิสระและโปร่งใส
  เพื่อผลประโยชน์ของบริษัทฯ โดยรวมเป็นสำคัญ
  และสอดคล้องกับหลักเกณฑ์และเงื่อนไขของตลาดหลักทรัพย์แห่งประเทศไทย
  และสำนักงานกำกับหลักทรัพย์และตลาดหลักทรัพย์ ข้อบังคับบริษัทฯ และกฎหมายที่เกี่ยวข้อง
  นอกจากนี้ยังดูแลไม่ให้กรรมการ ผู้บริหาร พนักงานหรือผู้เกี่ยวข้องนำข้อมูลภายในไปเปิดเผย
  หรือนำไปใช้เพื่อประโยชน์ส่วนตน ในกรณีที่ผู้มีส่วนได้เสียในเรื่องที่กำลังพิจารณา
  ก็จะไม่เข้าร่วมประชุมหรืองดออกเสียง

  ในปีที่ผ่านมา บริษัทได้แก้ไขข้อบังคับของบริษัท
  โดยเพิ่มเติมการปฏิบัติตามหลักเกณฑ์ของตลาดหลักทรัพย์แห่งประเทศไทย
  ในกรณีที่มีการทำรายการที่เกี่ยวโยงกันหรือรายการเกี่ยวกับการได้มาหรือจำหน่ายไปซึ่งสินทรัพย์

7.  จริยธรรมธุรกิจ

  บริษัทได้กำหนดให้คณะกรรมการบริษัทปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
  ตามแนวทางของตลาดหลักทรัพย์แห่งประเทศไทย
  โดยคณะกรรมการได้รับทราบถึงบทบาทหน้าที่และความรับผิดชอบที่จะใช้ความรู้ความสามารถและประสบการณ์ที่จะเป็นประโยชน์ต่อการดำเนินธุรกิจและมีจริยธรรมในการดำเนินธุรกิจ
  และต้องปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัท
  ตลอดจนมติที่ประชุมผู้ถือหุ้นด้วยความซื่อสัตย์ สุจริต
  และคำนึงถึงผลประโยชน์ของบริษัทและผู้ถือหุ้นเป็นสำคัญ
  พร้อมกับได้มีการกำหนดข้อบังคับเกี่ยวกับการทำงานเพื่อให้พนักงานทั่วไปยึดถือเป็นแนวทางในการปฏิบัติงานด้วยความซื่อสัตย์สุจริต
  ซึ่งได้กำหนดในข้อบังคับดังกล่าวให้มีการกำหนดบทลงโทษ หากมีการฝ่าฝืนข้อบังคับดังกล่าวด้วย

8.  การถ่วงดุลของกรรมการที่ไม่เป็นผู้บริหาร

  บริษัทคำนึงถึงความเหมาะสมและการถ่วงดุลในการบริหารงานของกรรมการที่ไม่เป็นผู้บริหาร
  เพื่อให้เกิดความรอบคอบและโปร่งใส รวมทั้งสามารถตรวจสอบได้เสมอ
  โดยกำหนดองค์ประกอบของคณะกรรมการบริษัทให้มีได้ไม่น้อยกว่า 5 คน แต่ไม่เกิน 28 คน
  ซึ่งประกอบด้วยกรรมการอิสระไม่น้อยกว่า 3 คน ร่วมกับกรรมการที่ไม่เป็นผู้บริหารเป็นส่วนใหญ่
  และกรรมการที่เป็นผู้บริหาร
  เพื่อให้คณะกรรมการสามารถปฏิบัติหน้าที่ได้อย่างมีประสิทธิภาพในฐานะที่เป็นตัวแทนของผู้ถือหุ้นทุกคน

9.  การรวมหรือแยกตำแหน่ง

  ด้วยภาระหน้าที่ที่แตกต่างกันระหว่างประธานกรรมการในฐานะผู้นำด้านนโยบาย
  และกรรมการผู้จัดการใหญ่ ในฐานะผู้นำด้านการบริหารงานประจำ
  บริษัทจึงได้กำหนดให้ผู้ดำรงตำแหน่งทั้งสองตำแหน่งมิใช่บุคคลเดียวกัน
  เพื่อแบ่งแยกบทบาทให้ชัดเจนและมีความสมดุลในอำนาจการดำเนินงาน

10. ค่าตอบแทนกรรมการและผู้บริหาร

ในปีที่ผ่านมา บริษัทได้จ่ายค่าตอบแทนในรูปของค่าเบี้ยประชุมให้แก่กรรมการ
ตามรายละเอียดในหัวข้อค่าตอบแทนกรรมการ (หน้า 27)

11. การประชุมคณะกรรมการ

  คณะกรรมการบริษัท ถือเป็นหน้าที่ความรับผิดชอบที่จะต้องเข้าร่วมประชุม
  เว้นแต่ในกรณีที่มีเหตุผลพิเศษ และตามข้อบังคับของบริษัท ระบุให้มีการประชุมคณะกรรมการ 1
  ครั้งในทุกงวด 3 เดือน และประชุมคณะกรรมการบริหารเดือนละครั้ง
  สำหรับการประชุมคณะกรรมการตรวจสอบจะมีการประชุมอย่างสม่ำเสมอและรายงานผลการปฏิบัติงานต่อคณะกรรมการบริษัทฯ

  รายละเอียดการเข้าร่วมการประชุมและค่าตอบแทนกรรมการดูได้จากตารางการเข้าร่วมประชุมของคณะกรรมการ
  (หน้า 27)

12. คณะอนุกรรมการ

คณะกรรมการบริษัท
ได้แต่งตั้งคณะอนุกรรมการเพื่อช่วยในการกำกับดูแลกิจการและบริหารงานของบริษัท
ดังรายละเอียดในเอกสารแนบ 1

13. ระบบการควบคุมและการตรวจสอบภายใน

  บริษัทได้ตระหนักถึงความสำคัญของระบบการควบคุมภายใน
  โดยดูแลและกำชับบุคคลทุกระดับที่เกี่ยวข้องกับข้อมูลด้านการเงิน ใช้ข้อมูลภายในเพื่อทำประโยชน์
  และไม่สามารถเปิดเผยข้อมูลด้านการเงินแก่บุคคลอื่น ๆ
  ก่อนที่จะรายงานและเผยแพร่ข้อมูลต่อนักลงทุน

  แผนกตรวจสอบภายใน ทำหน้าที่ในการตรวจสอบและสอดส่องการดำเนินงานของบริษัทฯ
  ให้เป็นไปตามแนวนโยบายของบริษัท ตลอดจนเป็นไปตามกฎหมายและข้อกำหนดที่เกี่ยวข้อง
  ทั้งนี้แผนกตรวจสอบภายในดำเนินงานอย่างเป็นอิสระและรายงานผลการตรวจสอบโดยตรงต่อคณะกรรมการตรวจสอบ
  ซึ่งคณะกรรมการตรวจสอบได้ให้คำปรึกษาชี้แจงและแนะนำต่อผู้บริหาร
  เพื่อให้ระบบการกำกับดูแลภายในมีประสิทธิภาพยิ่งขึ้นต่อไป

14. รายงานของคณะกรรมการ

  คณะกรรมการของบริษัท เป็นผู้รับผิดชอบต่องบการเงินและข้อมูลทางการเงินของบริษัท
  ซึ่งงบการเงินดังกล่าวได้จัดทำขึ้นตามมาตรฐานการบัญชีที่รับรองทั่วไป
  โดยใช้นโยบายที่เหมาะสมและถือปฏิบัติอย่างสม่ำเสมอ
  รวมทั้งมีการเปิดเผยข้อมูลสำคัญในหมายเหตุประกอบงบการเงิน นอกจากนี้คณะกรรมการบริษัท
  ยังรับผิดชอบดูแลให้มีระบบควบคุมภายในที่ดีเพื่อให้มั่นใจว่าการบันทึกข้อมูลทางบัญชีมีความถูกต้องครบถ้วนและเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อนในการดำเนินงานรวมทั้งป้องกันไม่ให้เกิดการทุจริตหรือการดำเนินงานที่ผิดปกติอย่างมีสาระสำคัญ
  ซึ่งคณะกรรมการบริษัทมีการแต่งตั้งคณะกรรมการตรวจสอบ
  เพื่อเป็นตัวแทนและรายงานตรงต่อคณะกรรมการบริษัท
  โดยผ่านการรายงานจากแผนกตรวจสอบภายในเพื่อแก้ไขข้อบกพร่องที่ตรวจพบ
  ซึ่งอาจส่งผลกระทบต่อรายงานทางการเงินของบริษัท
  รวมทั้งสอบทานให้บริษัทมีการรายงานทางการเงินอย่างถูกต้องและเพียงพออันนำมาซึ่งความโปร่งใสและเชื่อถือได้ของรายงานทางการเงิน
  ในระหว่างปีคณะกรรมการตรวจสอบยังมีการประชุมร่วมกับผู้ตรวจสอบบัญชีภายนอกเพื่อสอบทานหลักการบัญชี
  วิธีการปฏิบัติและกระบวนการในการรายงานที่บริษัท ใช้ในการจัดทำงบการเงิน
  โดยความเห็นของคณะกรรมการตรวจสอบเกี่ยวกับเรื่องนี้ได้ถูกรายงานอยู่ในรายงานประจำปีนี้ด้วย

15. ความสัมพันธ์กับผู้ลงทุน

  ทางบริษัทได้เปิดเผยข้อมูลทางการเงิน ข้อมูลทั่วไป และข้อมูลสำคัญในรายงานประจำปี
  และแบบแสดงรายการข้อมูลประจำปี (แบบ 56-1) อย่างถูกต้องครบถ้วน ทันเวลา
  และเป็นไปตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
  และตามตลาดหลักทรัพย์แห่งประเทศไทย ซึ่งผู้ลงทุนสามารถติดตามได้จาก www.set.or.th
  หรือ www.sec.or.th หรือเว็บไซต์ของบริษัท www.asiafiber.com
  และมีอีเมล์ที่สามารถรับส่งข้อมูลได้อย่างถูกต้องและรวดเร็ว

  ในปีที่ผ่านมา บริษัทได้จัดให้ผู้ลงทุนไปชมขั้นตอนการผลิตที่โรงงาน จังหวัดสมุทรปราการ
  เพื่อเป็นการเพิ่มความเชื่อมั่นให้กับผู้ลงทุน

  9.5 การดูแลเรื่องการใช้ข้อมูลภายใน

  บริษัทได้ดูแลและกำชับบุคคลทุกระดับที่เกี่ยวข้องกับข้อมูลด้านการเงิน
  ใช้ข้อมูลภายในเพื่อทำประโยชน์ และไม่สามารถเปิดเผยข้อมูลด้านการเงินแก่บุคคลอื่น ๆ
  ก่อนที่จะรายงานและเผยแพร่ข้อมูลต่อนักลงทุน

9.6 บุคลากร

บริษัทมีพนักงาน ณ วันที่ 30 มิถุนายน 2549 จำนวน 1,002 คน
โดยมีเจ้าหน้าที่และพนักงานทั้งในระดับการบังคับบัญชา
และระดับปฏิบัติการตามสายงานหลักดังต่อไปนี้

9.6.1 ฝ่ายบริหารสำนักงาน-ฝ่ายบุคคลและธุรการ 62 คน

9.6.2 ฝ่ายการเงินและบัญชี/ตรวจสอบและต้นทุน 18 คน

9.6.3 ฝ่ายการค้า 11 คน

9.6.4 ฝ่ายจัดซื้อ 6 คน

9.6.5 ฝ่ายสมองกล 6 คน

9.6.7 ฝ่ายคลังสินค้าและพัสดุ 47 คน

9.6.8 ฝ่ายควบคุมและพัฒนาคุณภาพผลิตภัณฑ์ 27 คน

9.6.9 ฝ่ายวิศวกรรม 70 คน

9.6.10 ฝ่ายผลิต 755 คน

ทั้งนี้ บริษัทฯมีการจ่ายผลตอบแทนเป็นเงินเดือน, เบี้ยขยัน, โบนัสประจำปี
โดยในปีที่ผ่านมามีการจ่ายผลตอบแทนดังนี้

- เงินเดือน+เบี้ยขยัน รวม 152,332,140.54 บาท

- โบนัส 16,129,289.79 บาท

นอกเหนือจากการจ่ายผลตอบแทนดังกล่าวแล้ว บริษัทฯ ยังมีสวัสดิการอื่น ๆ เช่น
สวัสดิการรักษาพยาบาลรวมถึงการตรวจสุขภาพประจำปีให้กับพนักงาน ชุดเครื่องแบบพนักงาน
ประกันชีวิต หอพัก รถรับ-ส่งพนักงาน เงินช่วยเหลือต่าง ๆ (สมรส,
มรณกรรมของพนักงาน/บิดา/มารดา,คลอดบุตร,เงินยืม เป็นต้น)
รวมถึงการมอบรางวัลให้กับพนักงานที่มีผลการทำงานดีและทำงานครบตั้งแต่ 5 ปีขึ้นไป
เพื่อเป็นขวัญและกำลังใจในการทำงานต่อไป

ตลอดระยะเวลา 3 ปีที่ผ่านมา บริษัทฯไม่เคยมีปัญหาข้อพิพาทด้านแรงงาน
และบริษัทฯมีนโยบายในการพัฒนาพนักงาน
โดยได้จัดฝึกอบรมและสัมมนาทั้งภายในและภายนอกสถานที่
ในเรื่องที่เป็นระเบียบข้อบังคับของทางราชการ ด้านความปลอดภัยและสิ่งแวดล้อม การผลิต
เพื่อเอื้ออำนวยประโยชน์ต่อการทำงานของบริษัทให้เกิดการพัฒนาที่ดีขึ้น